นิยามคำว่า “รวย” ของแต่ละคน ไม่มีทางที่จะเท่ากัน แต่เข้าใจตรงกันว่าหมายถึงอะไร
นิยามคำว่า “รวย” ของแต่ละคน ไม่มีทางที่จะเท่ากัน แต่เข้าใจตรงกันว่าหมายถึง มีเงินเยอะพอที่จะไม่ต้องทำงานต่อไป เพราะไม่ว่าจะมองไปทางไหนบนสื่อ คนที่ถูกนิยมชมชอบ คนที่ได้รับการยกย่องว่าประสบความสำเร็จในชีวิต เขาเหล่านั้นต่าง “รวย” แทบทั้งสิ้น ความรวยอยู่ที่ความพอใจของแต่ละคน ซึ่งนั้นเป็นเรื่องที่ถูกต้อง แต่ถ้ามองในมุมนั้นอย่างเดียว หลายคนจึงเลือกวิธี คือ ตั้งเป้าหมายเป็นตัวเลขไว้ ว่ามีเท่าไหร่ถึงจะพอ แล้วแลกด้วยการทำงานเพื่อไปให้ถึงเป้าหมายนั้น

แต่สำหรับสาวๆ ค่อนข้างแตกต่างซักเล็กน้อย เพราะสาวๆ ส่วนใหญ่ต่างพูดไปในทางเดียวกันว่า ยอมทำงานหนัก เพื่อได้เงินเยอะๆ แล้วก็ถึงแล้วแห่งความสุขนั้นก็คือ การช้อปปิ้ง หนุ่มๆ หลายคน ก็ทำงานหนักเพื่อให้ได้เงินเยอะๆ มาซื้อสัญลักษณ์แห่งความสำเร็จ เช่น รถงามๆ ซักคัน นาฬิกาหรูซักเรือน หรือ เสื้อผ้าตามเทรนด์ในสไตล์ของตัวเอง รวมความแล้ว คนส่วนใหญ่บนโลกนี้ ทำงานหนัก ก็เพื่อจะมีความสุขจากการใช้เงิน จริงไหม? ลองนึกถึงตัวเองดู

สมมติว่า หนุ่มสาวเหล่านั้นเป็นมนุษย์เงินเดือน ทำงานเดือนละ ๓๐ วัน เพื่อแลกกับเงินเดือนซึ่งจะวิ่งเข้าบัญชีในทุกๆ สิ้นเดือน นั้นหมายความว่า พวกเขาจะต้องพยายามฝ่ารถติด เบียดตัวเองขึ้นบนรถไฟฟ้า ต้องคอยตีสองหน้ากับเพื่อนร่วมงาน นั่งวิจารณ์เจ้านาย ทำงานจนลืมเวลาพักเที่ยง นั่งประชุม ๒-๓ ชั่วโมงต่อวัน ฝ่ารถติดกลับบ้าน กลับบ้านไปก็สลบไสล ไม่ทันไรก็ตื่นขึ้นมาเจอวงเวียนชีวิตแบบนี้ไปเรื่อยๆ ถามว่า ยอมทุกข์ขนาดนั้นไปเพื่ออะไร? ก็เพื่อไปเจอความสุขตอนสิ้นเดือนซึ่งไม่เคยเลย ที่จะสามารถเติมเต็มให้หัวใจตัวเองอิ่มเอมได้ บางคน ยิ่งถลำลึก เพราะพอสุขจากการใช้เงิน ไม่สามารถเติมเต็มชีวิตได้ ก็พาลไปคิดว่า หรือว่าต้องมีเงินมากกว่านั้นขึ้นไปอีก ว่าแล้วก็ยิ่งทำงานหนัก ยิ่งเครียดมากขึ้น เพื่อที่จะได้เงินมากขึ้น สุดท้ายก็ไม่เคยได้ในสิ่งที่ตัวเองต้องการจริงๆ เสียที
5.ความรู้ทางการเงิน